CELEX: 31994R1125
Language: el
Date: 1994-05-17 00:00:00
Title: Κανονισμός (ΕΚ) αριθ. 1125/94 της Επιτροπής της 17ης Μαΐου 1994 σχετικά με τις προθεσμίες διαβίβασης των αποτελεσμάτων της στατιστικής του εμπορίου μεταξύ των κρατών μελών

Avis juridique important

|

31994R1125

Κανονισμός (ΕΚ) αριθ. 1125/94 της Επιτροπής της 17ης Μαΐου 1994 σχετικά με τις προθεσμίες διαβίβασης των αποτελεσμάτων της στατιστικής του εμπορίου μεταξύ των κρατών μελών  

Επίσημη Εφημερίδα αριθ. L 124 της 18/05/1994 σ. 0001 - 0001 Φινλανδική ειδική έκδοση: Κεφάλαιο 2 τόμος 11 σ. 0119  Σουηδική ειδική έκδοση: Κεφάλαιο 2 τόμος 11 σ. 0119 

ΚΑΝΟΝΙΣΜΟΣ (ΕΚ) αριθ. 1125/94 ΤΗΣ ΕΠΙΤΡΟΠΗΣ της 17ης Μαΐου 1994 σχετικά με τις προθεσμίες διαβίβασης των αποτελεσμάτων της στατιστικής του εμπορίου μεταξύ των κρατών μελώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3330/91 του Συμβουλίου της 7ης Νοεμβρίου 1991 για τις συναλλαγές αγαθών μεταξύ των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3046/92 της Επιτροπής (2), και ιδίως τα άρθρα 26 και 30,  Εκτιμώντας:  ότι είναι απαραίτητο, για την εξασφάλιση της κατάρτισης κοινοτικών στατιστικών του εμπορίου μεταξύ των κρατών μελών κατά τακτικό τρόπο και εντός λογικής προθεσμίας, τα κράτη μέλη να διαβιβάζουν τα αποτελέσματά τους σύμφωνα με ενιαίο χρονοδιάγραμμα- ότι πρέπει να γίνεται διάκριση μεταξύ των γενικών αποτελεσμάτων και των λεπτομερών αποτελεσμάτων ώστε να ικανοποιούνται καλύτερα οι ανάγκες των χρηστών, αφενός, και να λαμβάνονται υπόψη οι δεσμεύσεις που συνοδεύονται με τη συλλογή και την επεξεργασία  των δεδομένων, αφετέρου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Στατιστικών των Συναλλαγών Αγαθών μεταξύ των κρατών μελών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα κράτη μέλη διαβιβάζουν στην Επιτροπή (Eurostat) τα μηνιαία αποτελέσματα της στατιστικής τους του εμπορίου μεταξύ των κρατών μελών που καταρτίζονται σύμφωνα με τον κανονισμό (ΕΟΚ) αριθ. 3330/91 το αργότερο:  - οκτώ εβδομάδες μετά το τέλος του μήνα αναφοράς όσον αφορά τις συνολικές στατιστικές αξίες, κατανεμημένες ανά κράτος μέλος προορισμού κατά την αποστολή και ανά κράτος μέλος προέλευσης κατά την άφιξη,  - δέκα εβδομάδες μετά το τέλος του μήνα αναφοράς όσον αφορά τα λεπτομερή αποτελέσματα που αναφέρουν όλα τα στοιχεία που ορίζονται στο άρθρο 23 παράγραφος 1 του κανονισμού (ΕΟΚ) αριθ. 3330/91.   Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Μαΐου 1994.  Για την Επιτροπή Henning CHRISTOPHERSEN Αντιπρόεδρος  (1) ΕΕ αριθ. L 316 της 16. 11. 1991, σ. 1.  (2) ΕΕ αριθ. L 307 της 23. 10. 1992, σ. 27.